CELEX: C2007/269/91
Language: et
Date: 2007-11-10 00:00:00
Title: Kohtuasi T-321/07: 28. augustil 2007 esitatud hagi — Lufthansa AirPlus Servicekarten  versus Siseturu Ühtlustamise Amet — Applus Servicios Technologicos (A+)

10.11.2007   
            
            
               ET
            
            
               Euroopa Liidu Teataja
            
            
               C 269/50
            
         28. augustil 2007 esitatud hagi — Lufthansa AirPlus Servicekarten versus Siseturu Ühtlustamise Amet — Applus Servicios Technologicos (A+)
   (Kohtuasi T-321/07)
   (2007/C 269/91)
   Hagiavaldus esitati inglise keeles
   Pooled
   
      Hageja: Lufthansa AirPlus Servicekarten GmbH (Neu Isenburg, Saksamaa) (esindajad: advokaadid G. Würtenberger ja T. Wittmann)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Applus Servicios Technologicos, S.L. (varem Agbar Automotive, S.L.) (Barcelona, Hispaania)
   Hageja nõuded
   
               —
            
            
               tühistada teise apellatsioonikoja 7. juuni 2007. aasta otsus asjas R-310/2006-2, mis käsitleb ühenduse kaubamärgitaotluse nr 2 933 356 „A+” peale esitatud ühenduse kaubamärgi registreeringule nr 2 335 693 „AirPlus International” tuginevat vastulauset;
            
         
               —
            
            
               rahuldada ühenduse kaubamärgi taotlusele nr 2 933 356 „A+” esitatud vastulause ja jätta ühenduse kaubamärgi taotlus nr 2 933 356 „A+” rahuldamata;
            
         
               —
            
            
               mõista kohtukulud välja kostjalt.
            
         Väited ja peamised argumendid
   
      Ühenduse kaubamärgi taotleja: Applus Servicios Tecnológicos, S.L. (varem Agbar Automotive, S.L.)
   
      Asjaomane ühenduse kaubamärk: Kujutismärk „A+” kaupadele ja teenustele, mis kuuluvad klassidesse 9, 35, 36, 37, 40, 41 ja 42 — taotlus nr 2 933 356
   
      Vastulause aluseks oleva kaubamärgi või tähise omanik: Lufthansa AirPlus Servicekarten GmbH
   
      Vastulause aluseks olev kaubamärk või tähis: Ühenduse sõnamärk „AirPlus International” kaupadele ja teenustele, mis kuuluvad klassidesse 9, 35, 36 ja 42
   
      Vastulausete osakonna otsus: Vastulause tagasi lükata
   
      Apellatsioonikoja otsus: Kaebus rahuldamata jätta
   
      Väited: Nõukogu määruse (EÜ) nr 40/94 artikli 8 lõike 1, artikli 8 lõike 5 ning artiklite 73, 74 ja 79 rikkumine.
   Hageja väidab, et apellatsioonikoda ei ole hinnanud kaupade ja teenuste identsuse kriteeriumeid ega kaubamärkide sarnasust ega võtnud arvesse varasema kaubamärgi üldtuntust. Lisaks leiab ta, et apellatsioonikoda rikkus kohustust oma otsust põhjendada. Peale selle ei ole apellatsioonikoda hageja sõnul piirdunud ainult poolte esitatud ning vaidlustatud asjaolude, tõendite ja argumentide kontrollimisega. Hageja väidab lisaks, et ühtlustamisamet rikkus olulisel määral kaitseõigusi, kuna ei teavitanud ühenduse kaubamärgi omaniku vahetumisest. Lõpuks märgib hageja, et apellatsioonikoda ületas oma pädevust, kui võttis alusetult arvesse kaubamärgiomaniku märkusi, mis esitati pärast ühtlustamisameti määratud tähtaega.